标题：下经
基本信息
  “下经”即《易经》中的“经”的下半部分，与“上经”相对。
其包含【卦三十一】、【卦三十二】、【卦三十三】 一直至 【卦六十四】。
相关内容
咸　卦三十一　泽山咸兑上
艮下
咸：亨。利贞。取女吉。
《彖》曰：咸，感也。柔上而刚下，二气感应以相与。止而说，男下女，是以“亨利贞，取女吉”也。天地感而万物化生，圣人感人心而天下和平。观其所感，而天地万物之情可见矣。
《象》曰：山上有泽，咸。君子以虚受人。
初六，咸其拇。
《象》曰“咸其拇”，志在外也。
六二，咸其腓，凶。居吉。
《象》曰虽“凶居吉”，顺不害也。
九三，咸其股，执其随，往吝。
《象》曰：“咸其股”，亦不处也。志在随人，所执下也。
九四，贞吉。悔亡。憧憧往来，朋従尔思。
《象》曰：“贞吉悔亡”，未感害也。“憧憧往来”，未光大也。
九五，咸其脢，无悔。
《象》曰：“咸其脢”，志末也。
上六，咸其辅颊舌。
《象》曰：“咸其辅颊舌”，滕口说也。
恒　卦三十二　雷风恒震上
巽下
恒：亨。无咎。利贞。利有攸往。
《象》曰：雷风，恒。君子以立不易方。
初六，浚恒，贞凶，无攸利。
《《象》曰：“浚恒”之“凶”，始求深也。
九二，悔亡。
《象》曰：九二“悔亡”，能久中也。
九三，不恒其德，或承之羞，贞吝。
《象》曰：“不恒其德”，无所容也。
九四，田无禽。
《象》曰：久非其位，安得禽也。
六五，恒其德，贞，妇人吉，夫子凶。
《象》曰：妇人贞吉，従一而终也。夫子制义，従妇凶也。
上六，振恒，凶。
《象》曰：振恒在上，大无功也。
遯　卦三十三　天山遯乾上
艮下
《遯》：亨。小利贞。
《彖》曰：“遯亨”，遯而亨也。刚当位而应，与时行也。“小利贞”，浸而长也。遯之时义大矣哉！斋
《象》曰：天下有山，遯。君子以远小人，不恶而严。
初六，遯尾，厉，勿用有攸往。
《象》曰：“遯尾”之“厉”，不往何灾也？古
六二，执之用黄牛之革，莫之胜说。
《象》曰：“执用黄牛”，固志也。
九三，系遯，有疾厉，畜臣妾吉。
《象》曰：“系遯”之“厉”，有疾惫也。“畜臣妾吉”，不可大事也。
九四，好遯，君子吉，小人否。
《象》曰：“君子好遯，小人否”也。
九五，嘉遯，贞吉。
《象》曰：“嘉遯贞吉”，以正志也。
上九，肥遯，无不利。
《象》曰：“肥遯无不利”，无所疑也。
大壮　卦三十四　雷天大壮震上
乾下
《大壮》：利贞。
《彖》曰：大壮，大者壮也。刚以动，故壮。“大壮利贞”，大者正也。正大，而天地之情可见矣。
《象》曰：雷在天上，大壮。君子以非礼弗履。
初九，壮于趾，征凶，有孚。
《象》曰：“壮于趾”，其孚穷也。
九二，贞吉。
《象》曰：九二“贞吉”，以中也。
九三，小人用壮，君子用罔，贞厉。羝羊触藩，羸其角。
《象》曰：“小人用壮”，君子以罔也。
九四，贞吉，悔亡。藩决不羸，壮于大舆之輹。
《象》曰：“藩决不羸”，尚往也。
六五，丧羊于易，无悔。
《象》曰：“丧羊于易”，位不当也。
上六，羝羊触藩，不能退，不能遂，无攸利，艰则吉。
《象》曰：“不能退，不能遂”，不详也。“艰则吉”，咎不长也。
晋　卦三十五　火地晋离上
坤下
《晋》：康侯用锡马蕃庶，昼日三接。
《彖》曰：晋，进也，明出地上。顺而丽乎大明，柔进而上行，是以“康侯用锡马蕃庶，昼日三接”也。
《象》曰：明出地上，《晋》。君子以自昭明德。
初六，晋如摧如，贞吉。罔孚，裕无咎。
《象》曰：“晋如摧如”，独行正也。“裕无咎”。未受命也。
六二，晋如，愁如，贞吉。受兹介福于，其王母。
《象》曰：“受兹介福”，以中正也。
六三，众允，悔亡。
《象》曰：“众允”之志，上行也。
九四，晋如鼫鼠，贞厉。
《象》曰：“鼫鼠贞厉”，位不当也。
六五，悔亡，失得，勿恤。往吉，无不利。
《象》曰：“失得勿恤”，往有庆也。
上九，晋其角，维用伐邑，厉吉，无咎，贞吝。
《象》曰：“维用伐邑”，道未光也。
明夷　卦三十六　地火明夷坤上
离下
《明夷》：利艰贞。
《彖》曰：明入地中，“明夷”。内文明而外柔顺，以蒙大难，文王以之。“利艰贞”，晦其明也，内难而能正其志，箕子以之。
《象》曰：明入地中，“明夷”。君子以莅众用晦而明。
初九，明夷，于飞垂其翼。君子于行，三日不食。有攸往，主人有言。
《象》曰：“君子于行”，义不食也。
六二，明夷夷于左股，用拯马壮，吉。
《象》曰：六二之吉，顺以则也。
九三，明夷于南狩，得其大首，不可疾贞。
《象》曰：“南狩”之志，乃得大也。
六四，入于左腹，获明夷之心，于出门庭。
《象》曰：“入于左腹”，获心意也。
六五，箕子之明夷，利贞。
《象》曰：箕子之贞，明不可息也。
上六，不明，晦，初登于天，后入于地。
《象》曰：“初登于天”，照四国也。“后入天地”，失则也。
家人　卦三十七　风火家人巽上
离下
《家人》：利女贞。
《彖》曰：家人，女正位乎内，男正位乎外。男女正，天地之大义也。家人有严君焉，父母之谓也。父父，子子，兄兄，弟弟，夫夫，妇妇，而家道正。正家而天下定矣。
《象》曰：风自火出，家人。君子以言有物而行有恒。
初九，闲有家，悔亡。
《象》曰：“闲有家”，志未变也。
六二，无攸遂，在中馈，贞吉。
《象》曰：六二之吉，顺以巽也。
九三，家人嗃々，悔厉吉；妇子嘻嘻，终吝。
《象》曰：“家人嗃々”，未失也。“妇子嘻嘻”，失家节也。
九四，富家，大吉。
《象》曰：“富家大吉”，顺在位也。
九五，王假有家，勿恤，吉。
《象》曰：“王假有家”，交相爱也。
上九，有孚威如，终吉。
《象》曰：威如之吉，反身之谓也。
睽　卦三十八　火泽睽离上
兑下
《睽》：小事吉。
《彖》曰：睽，火动而上，泽动而下。二女同居，其志不同行。说而丽乎明，柔进而上行，得中而应乎刚，是以小事吉。天地睽而其事同也。男女睽而其志通也。万物睽而其事类也，睽之时用大矣哉！知
《象》曰：上火下泽，睽。君子以同而异。
初九，悔亡。丧马勿逐自复。见恶人无咎。
《象》曰：“见恶人”，以辟咎也。
九二，遇主于巷，无咎。
《象》曰：“遇主于巷”，未失道也。
六三，见舆曳，其牛掣，其人天且劓，无初有终。
《象》曰：“见舆曳”，位不当也。“无初有终”，遇刚也。
九四，睽孤遇元夫，交孚，厉，无咎。
《象》曰：“交孚无咎”，志行也。
六五，悔亡。厥宗噬肤，往何咎？斋
《象》曰：“厥宗噬肤”，往有庆也。
上九，睽孤见豕负涂，载鬼一车，先张之弧，后说之弧，匪寇，婚媾。往遇雨则吉。
《象》曰：“遇雨之吉”，群疑亡也。
蹇　卦三十九　水山蹇坎上
艮下
《蹇》：利西南，不利东北。利见大人。贞吉。
《彖》曰：蹇，难也，险在前也。见险而能止，知矣哉！蹇，利西南”，往得中也。“不利东北”，其道穷也。“利见大人”，往有功也。当位”贞吉”，以正邦也。蹇之时用大矣哉！斋
《象》曰：山上有水，蹇。君子以反身修德。
初六，往蹇来誉。
《象》曰：“往蹇来誉”，宜待也。
六二，王臣蹇蹇，匪躬之故。
《象》曰：“王臣蹇蹇”，终无尤也。
九三，往蹇来反。
《象》曰：“往蹇来反”，内喜之也。
六四，往蹇来连。
《象》曰：“往蹇来连”，当位实也。
九五，大蹇朋来。
《象》曰：“大蹇朋来”，以中节也。
上六，往蹇来硕，吉，利见大人。
《象》曰：“往蹇来硕”，志在内也。“利见大人”，以従贵也。解　卦四十　雷水解震上
坎下
《解》：利西南。无所往，其来复吉。有攸往，夙吉。
《彖》曰：解，险以动，动而免乎险，解。“解，利西南”，往得众也。“其来复吉”，乃得中也。“有攸往夙吉。”，往有功也。天地解而雷雨作，雷雨作而百果草木皆甲坼。解之时大矣哉！主
《象》曰：雷雨作，解。君子以赦过宥罪。
初六，无咎。
《象》曰：刚柔之际，义无咎也。
九二，田获三狐，得黄矢，贞吉。
《象》曰：九二贞吉，得中道也。
六三，负且乘，致寇至，贞吝。
《象》曰：“负且乘”，亦可丑也。自我致戎，又谁咎也？斋
九四，解而拇，朋至斯孚。
《象》曰：“解而拇”，未当位也。
六五，君子维有解，吉，有孚于小人。
《象》曰：君子有解，小人退也。
上六，公用射隼于高墉之上，获之，无不利。
《象》曰：“公用射隼”，以解悖也。
损　卦四十一　山泽损艮上
兑下
《损》：有孚，元吉，无咎。可贞，利有攸往。曷之用？二簋可用享。
《彖》曰：损，损下益上，其道上行。损而有孚，元吉，无咎，可贞，利有攸往，曷之用？二簋可用享。二簋应有时。损刚益柔有时，损益盈虚，与时偕行。
《象》曰：山下有泽，损。君子以惩忿窒欲。
初九，已事遄往，无咎。酌损之。
《象》曰：“已事遄往”，尚合志也。
九二，利贞。征凶，弗损，益之。
《象》曰：“九二利贞”，中以为志也。
六三，三人行则损一人，一人行则得其友。
《象》曰：“一人行”，“三”则疑也。
六四，损其疾，使遄有喜，无咎。
《象》曰：“损其疾”，亦可喜也。
六五，或益之十朋之龟，弗克违，元吉。
《象》曰：六五元吉，自上祐也。
上九，弗损，益之，无咎，贞吉，利有攸往，得臣无家。
《象》曰：“弗损，益之”，大得志也。
益　卦四十二　风雷益巽上
震下
《益》：利有攸往。利涉大川。
《彖》曰：“益”，损上益下，民说无疆。自上下下，其道大光。“利有攸往”，中正有庆。“利涉大川”，木道乃行。益动而巽，日进无疆。天施地生，其益无方。凡益之道，与时偕行。
《象》曰：风雷，益。君子以见善则迁，有过则改。
初九，利用为大作，元吉，无咎。
《象》曰：“元吉无咎”，下不厚事也。
六二，或益之十朋之龟，弗克违。永贞吉。王用享于帝，吉。
《象》曰：“或益之”，自外来也。
六三，益之用凶事，无咎。有孚。中行告公用圭。
《象》曰：“益用凶事”，固有之也。
六四，中行告公，従，利用为依迁国。
《象》曰：“告公従”，以益志也。
九五，有孚惠心，勿问，元吉。有孚，惠我德。
《象》曰：“有孚惠心”，勿问之矣。“惠我德”，大得志也。
上九，莫益之，或击之，立心勿恒，凶。
《象》曰：“莫益之”，偏辞也。“或击之”，自外来也。
夬　卦四十三　泽天夬兑上
乾下
《夬》：扬于王庭，孚号。有厉，告自邑。不利即戎，利有攸往。
《彖》曰：“夬”，决也，刚决柔也。健而说，决而和。“扬于王庭”，柔乘五刚也。“孚号有厉”，其危乃光也。“告自邑，不利即戎”，所尚乃穷也。“利有攸往”，刚长乃终也。
《象》曰：泽上于天，夬。君子以施禄及下，居德则忌。
初九，壮于前趾，往不胜，为咎。
《象》曰：不胜而往，咎也。
九二，惕号，莫夜有戎，勿恤。
《象》曰：“有戎勿恤”，得中道也。
九三，壮于頄，有凶。君子夬夬独行，遇雨若濡，有愠无咎。
《象》曰：“君子夬夬”，终无咎也。
九四，臀无肤，其行次且。牵羊悔亡，闻言不信。
《象》曰：“其行次且”，位不当也。“闻言不信”，聪不明也。
九五，苋陆夬夬中行，无咎。
《象》曰：“中行无咎”，中未光也。
上六，无号，终有凶。
《象》曰：“无号之凶”，终不可长也。
姤　卦四十四　天风姤乾上
巽下
《姤》：女壮，勿用取女。
《彖》曰：姤，遇也，柔遇刚也。勿用取女”，不可与长也。天地相遇，品物咸章也。刚遇中正，天下大行也。女后】之时义大矣哉！古
《象》曰：天下有风，姤。后以施命诰四方。
初六，系于金柅，贞吉。有攸往，见凶，羸豕孚蹢躅。
《象》曰：“系于金柅”，柔道牵也。
九二，包有鱼，无咎，不利宾。
《象》曰：“包有鱼”，义不及宾也。
九三，臀无肤，其行次且，厉，无大咎。
《象》曰：“其行次且”，行未牵也。
九四，包无鱼，起凶。
《象》曰：“无鱼之凶”，远民也。
九五，以杞包瓜，含章，有陨自天。
《象》曰：九五含章，中正也。有陨自天，志不舍命也。
上九，女后，其角，吝，无咎。
《象》曰：“姤其角”，上穷吝也。萃　卦四十五　泽地萃兑上
坤下
《萃》：亨，王假有庙。利见大人。亨，利贞，用大牲吉。利有攸往。
《彖》曰：“萃”，聚也。顺以说，刚中而应，故聚也。“王假有庙”，致孝享也。“利见大人亨”，聚以正也。“用大牲吉，利有攸往”，顺天命也。观其所聚，而天地万物之情可见矣。
《象》曰：泽上于地，萃。君子以除戎器，戒不虞。
初六，有孚不终，乃乱乃萃，若号，一握为笑，勿恤，往无咎。
《象》曰：“乃乱乃萃”，其志乱也。
六二，引吉，无咎，孚乃利用禴。
《象》曰：“引吉无咎”，中未变也。
六三，萃如嗟如，无攸利，往无咎，小吝。
《象》曰：“往无咎”，上巽也。
九四，大吉无咎。
《象》曰：“大吉无咎”，位不当也。
九五，萃有位，无咎。匪孚，元永贞，悔亡。
《象》曰：“萃有位”，志未光也。
上六，赍咨涕洟，无咎。
《象》曰：“赍咨涕洟”，未安上也。升　卦四十六　地风升坤上
巽下
《升》：元亨。用见大人，勿恤。南征吉。
《彖》曰：柔以时升，巽而顺，刚中而应，是以大亨，“用见大人勿恤”，有庆也。“南征吉”，志行也。
《象》曰：地中生木，升。君子以顺德，积小以高大。
初六，允升，大吉。
《象》曰：“允升大吉”，上合志也。
九二，孚乃利用禴，无咎。
《象》曰：九二之孚，有喜也。
九三，升虚邑。
《象》曰：“升虚邑”，无所疑也。
六四，王用亨于岐山，吉，无咎。
《象》曰：“王用亨于岐山”，顺事也。
六五，贞吉，升阶。
《象》曰：“贞吉升阶”，大得志也。
上六，冥升，利于不息之贞。
《象》曰：冥升在上，消不富也。
困　卦四十七　泽水困兑上
坎下
《困》：亨。贞大人吉，无咎。有言不信。
《彖》曰：“困”，刚掩也。险以说，因而不失其所，亨，其唯君子乎。“贞大人吉”，以刚中也。“有言不信”，尚口乃穷也。
《象》曰：泽无水，困。君子以致命遂志。
初六，臀困于株木，入于幽谷，三岁不觌。
《象》曰：“入于幽谷”，幽不明也。
九二，困于酒食，朱绂方来。利用享祀。征凶，无咎。
《象》曰：“困于酒食”，中有庆也。
六三，困于石，据于蒺藜，入于其宫，不见其妻，凶。
《象》曰：“据于蒺藜”，乘刚也。“入于其宫，不见其妻”，不祥也。
九四，来徐徐，困于金车，吝，有终。
《象》曰：“来徐徐”，志在下也。虽不当位，有与也。
九五，劓刖，困于赤绂，乃徐有说，利用祭祀。
《象》曰：“劓刖”，志未得也。“乃徐有说”，以中直也。“利用祭祀”，受福也。
上六，困于葛藟，于臲<臬兀>，曰动悔有悔，征吉。
《象》曰：“困于葛藟”，未当也。“动悔有悔”，吉行也。
井　卦四十八　水风井坎上
巽下
《井》：改邑不改井，无丧无得。往来井井。汔至，亦未繘井，羸其瓶，凶。
《彖》曰：巽乎水而上水，井。井养而不穷也。“改邑不改井，”乃以刚中也。“汔至，亦未繘井”，未有功也。“羸其瓶”，是以凶也。
《象》曰：木上有水，井。君子以劳民劝相。
初六，井泥不食。旧井无禽。
《象》曰：“井泥不食”，下也。“占井无禽”，时舍也。
九二，井谷射鲋，瓮敝漏。
《象》曰：“井谷射鲋”，无与也。
九三，井渫不食，为我心恻。可用汲，王明并受其福。
《象》曰：“井渫不食”，行恻也。求“王明”，受福也。
六四，井甃，无咎。
《象》曰：“井甃无咎”，修井也。
九五，井洌，寒泉食。
《象》曰：“寒泉之食”，中正也。
上六，井收勿幕，有孚元吉。
《象》曰：“元吉”在“上”，大成也。
革　卦四十九　泽火革兑上
离下
《革》：已日乃孚。元亨。利贞，悔亡。
《彖》曰：革，水火相息，二女同居，其志不相得曰革。“已日乃孚”，革而信之。文明以说，大亨以正。革而当，其悔乃亡。天地革而四时成，汤武革命，顺乎天而应乎人。革之时大矣哉！古
《象》曰：泽中有火，革。君子以治历明时。
初九，巩用黄牛之革。
《象》曰：“巩用黄牛”，不可以有为也。
六二，巳日乃革之，征吉，无咎。
《象》曰：“巳日革之”，行有嘉也。
九三，征凶。贞厉。革言三就，有孚。
《象》曰：“革言三就”，又何之矣。
九四，悔亡。有孚改命，吉。
《象》曰：“改命之吉”，信志也。
九五，大人虎变，未占有孚。
《象》曰：“大人虎变”，其文炳也。
上六，君子豹变，小人革面，征凶，居贞吉。
《象》曰：“君子豹变”，其文蔚也。“小人革面”，顺以従君也。鼎　卦五十　火风鼎离上
巽下
《鼎》：元吉，亨。
《彖》曰：鼎，象也。以木巽火，亨饪也。圣人亨以享上帝，而大亨以养圣贤。巽而耳目聪明，柔进而上行，得中而应乎刚，是以元亨。
《象》曰：木上有火，鼎。君子以正位凝命。
初六，鼎颠趾，利出否。得妾以其子，无咎。
《象》曰：“鼎颠趾”，未悖也。“利出否”，以従贵也。
九二，鼎有实，我仇有疾，不我能即，吉。
《象》曰：“鼎有实”，慎所之也。“我仇有疾”，终无尤也。
九三，鼎耳革，其行塞，雉膏不食，方雨，亏悔，终吉。
《象》曰：“鼎耳革”，失其义也。
九四，鼎折足，覆公餗，其形渥，凶。
《象》曰：“覆公餗”，信如何也。
六五，鼎黄耳金铉，利贞。
《象》曰：“鼎黄耳”，中以为实也。
上九，鼎玉铉，大吉，无不利。
《象》曰：玉铉在上，刚柔节也。
震　卦五十一　震为雷震上
震下
《震》：亨。震来虩虩，笑言哑哑，震惊百里，不丧匕鬯。
《彖》曰：震，亨。“震来虩虩”，恐致福也。“笑言哑哑”，后有则也。“震惊百里”，惊远而惧迩也。“不丧匕鬯”，出可以守宗庙社稷，以为祭主也。
《象》曰：洊雷，震。君子以恐惧修省。
初九，震来虩虩，后笑言哑哑，吉。
《象》曰：“震来虩虩”，恐致福也。“笑言哑哑”，后有则也。
六二，震来厉，亿丧贝，跻于九陵，勿逐，七日得。
《象》曰：“震来厉”，乘刚也。
六三，震苏苏，震行无眚。
《象》曰：“震苏苏”，位不当也。
九四，震遂泥。
《象》曰：“震遂泥”，未光也。
六五，震往来，厉，意无丧，有事。
《象》曰：“震往来厉”，危行也。其事在中，大无丧也。
上六，震索索，视矍矍，征凶。震不于其躬，于其邻，无咎。婚媾有言。
《象》曰：“震索索”，中未得也。虽凶无咎，畏邻戒也。
艮　卦五十二　艮为山艮上
艮下
《艮》：艮其背，不获其身，行其庭，不见其人，无咎。
《彖》曰：艮，止也。时止则止，时行则行，动静不失其时，其道光明。“艮其止”，止其所也。上下敌应，不相与也。是以“不获其身，行其庭，不见其人，无咎”也。
《象》曰：兼山，艮。君子以思不出其位。
初六，艮其趾，无咎。利永贞。
《象》曰：“艮其趾”，未失正也。
六二，艮其腓，不拯其随，其心不快。
《象》曰：“不拯其随”，未退听也。
九三，艮其限，列其夤，厉，熏心。
《象》曰：“艮其限”，危熏心也。
六四，艮其身，无咎。
《象》曰：“艮其身”，止诸躬也。
六五，艮其辅，言有序，悔亡。
《象》曰：“艮其辅”，以中正也。
上九，敦艮，吉。
《象》曰：“敦艮之吉”，以厚终也。
渐　卦五十三　风山渐巽上
艮下
《渐》：女归吉，利贞。
《彖》曰：渐之进也，女归吉也。进得位，往有功也。进以正，可以正邦也。其位刚得中也。止而巽，动不穷也。
《象》曰：山上有木，渐。君子以居贤德善俗。
初六，鸿渐于干。小子厉，有言，无咎。
《象》曰：“小子之厉”，义无咎也。
六二，鸿渐于磐，饮食衎衎，吉。
《象》曰：“饮食衎衎”，不素饱也。
九三，鸿渐于陆。夫征不复，妇孕不育，凶。利御寇。
《象》曰：“夫征不复”，离群丑也。“妇孕不育”，失其道也。“利用御寇”，顺相保也。
六四，鸿渐于木，或得其桷，无咎。
《象》曰：“或得其桷”，顺以巽也。
九五，鸿渐于陵，妇三岁不孕，终莫之胜，吉。
《象》曰：“终莫之胜吉”，得所愿也。
上九，鸿渐于陆，其羽可用为仪，吉。
《象》曰：“其羽可用为仪，吉”，不可乱也。
归妹　卦五十四　雷泽归妹震上
兑下
《归妹》：征凶，无攸利。
《彖》曰：归妹，天地之大义也。天地不交而万物不兴。归妹，人之终始也。说以动，所归妹也。“征凶”，位不当也。“无攸利”，柔乘刚也。
《象》曰：泽上有雷，归妹。君子以永终知敝。
初九，归妹以娣。跛能履，征吉。
《象》曰：“归妹以娣”，以恒也。“跛能履吉”，相承也。
九二，眇能视，利幽人之贞。
《象》曰：“利幽人之贞”，未变常也。
六三，归妹以须，反归以娣。
《象》曰：“归妹以须”，未当也。
九四，归妹愆期，迟归有时。
象曰：“愆期”之志，有待而行也。
六五，帝乙归妹，其君之袂不如其娣之袂良。月几望，吉。
《象》曰：“帝乙归妹，不如其娣之袂良”也。其位在中，以贵行也。
上六，女承筐无实，士刲羊无血，无攸利。
《象》曰：上六无实，承虚筐也。
丰　卦五十五　雷火丰震上
离下
《丰》：亨，王假之。勿忧，宜日中。
《彖》曰：丰，大也。明以动，故丰。“王假之”，尚大也。“勿忧宜日中”，宜照天下也。日中则昃，月盈则食，天地盈虚，与时消息，而况于人乎，况于鬼神乎？知
《象》曰：雷电皆至，丰。君子以折狱致刑。
初九，遇其配主，虽旬无咎，往有尚。
《象》曰：“虽旬无咎”，过旬灾也。
六二，丰其蔀，日中见斗。往得疑疾，有孚发若，吉。
《象》曰：“有孚发若”，信以发志也。
九三，丰其沛，日中见沫，折其右肱，无咎。
《象》曰：“丰其沛”，不可大事也。“折其右肱”，终不可用也。
九四，丰其蔀，日中见斗，遇其夷主，吉。
《象》曰：“丰其蔀”，位不当也。“日中见斗”，幽不明也。“遇其夷主”，吉行也。
六五，来章有庆誉，吉。
《象》曰：六五之吉，有庆也。
上六，丰其屋，蔀其家，窥其户，阒其无人，三岁不觌，凶。
《象》曰：“丰其屋”，天际翔也。“窥其户，阒其无人”，自藏也。
旅　卦五十六　火山旅离上
艮下
《旅》：小亨。旅贞吉。
《彖》曰：“旅小亨”，柔得中乎外，而顺乎刚，止而丽乎明，是以“小亨旅贞吉”也。旅之时义大矣哉！古
《象》曰：山上有火，旅。君子以明慎用刑而不留狱。
初六，旅琐琐，斯其所取灾。
《象》曰：“旅琐琐”，志穷灾也。
六二，旅即次，怀其资，得童仆，贞。
《象》曰：“得童仆贞”，终无尤也。
九三，旅焚其次，丧其童仆，贞厉。
《象》曰：“旅焚其次”，亦以伤矣。以旅与下，其义丧也。
九四，旅于处，得其资斧，我心不快。
《象》曰：“旅于处”，未得位也。“得其资斧”，心未快也。
六五，射雉，一矢亡，终以誉命。
《象》曰：“终以誉命”，上逮也。
上九，鸟焚其巢，旅人先笑后号啕。丧牛于易，凶。
《象》曰：以旅在上，其义焚也。“丧牛于易”，终莫之闻也。
巽　卦五十七　巽为风巽上
巽下
《巽》：小亨。利有攸往。利见大人。
《彖》曰：重巽以申命。刚巽乎中正而志行。柔皆顺乎刚，是以“小亨，利有攸往，利见大人”。
《象》曰：随风，巽。君子以申命行事。
初六，进退，利武人之贞。
《象》曰：“进退”，志疑也。“利武人之贞”，志治也。
九二，巽在床下，用史巫纷若，吉，无咎。
《象》曰：“纷若之吉”，得中也。
九三，频巽，吝。
《象》曰：“频巽之吝”，志穷也。
六四，悔亡，田获三品。
《象》曰：“田获三品”，有功也。
九五，贞吉，悔亡，无不利，无初有终。先庚三日，后庚三日，吉。
《象》曰：九五之吉，位正中也。
上九，巽在床下，丧其资斧，贞凶。
《象》曰：“巽在床下”，上穷也。“丧其资斧”，正乎凶也。
兑　卦五十八　兑为泽兑上
兑下
《兑》：亨。利贞。
《彖》曰：兑，说也。刚中而柔外，说以利贞，是以顺乎天而应乎人。说以先民，民忘其劳。说以犯难，民忘其死。说之大，民劝矣哉！古
《象》曰：丽泽，兑。君子以朋友讲习。
初九，和兑，吉。
《象》曰：“和兑之吉”，行未疑也。
九二，孚兑，吉，悔亡。
《象》曰：“孚兑之吉”，信志也。
六三，来兑，凶。
《象》曰：“来兑之凶”，位不当也。
九四，商兑未宁，介疾有喜。
《象》曰：“九四之喜”，有庆也。
九五，孚于剥，有厉。
《象》曰：“孚于剥”，位正当也。
上六，引兑。
《象》曰：上六“引兑”，未光也。
涣　卦五十九　风水涣巽上
坎下
《涣》：亨。王假有庙。利涉大川，利贞。
《彖》曰：“涣，亨”，刚来而不穷，柔得位乎外而上同。“王假有庙”，王乃在中也。“利涉大川”，乘木有功也。
《象》曰：风行水上，涣。先王以享于帝，立庙。
初六，用拯马壮，吉。
《象》曰：初六之吉顺也。
九二，涣奔其机，悔亡。
《象》曰：“涣奔其机”，得愿也。
六三，涣其躬，无悔。
《象》曰：“涣其躬”，志在外也。
六四，涣其群，元吉。涣有丘，匪夷所思。
《象》曰：“涣其群元吉”，光大也。
九五，涣汗其大号，涣王居，无咎。
《象》曰：“王居无咎”，正位也。
上九，涣其血，去逖出，无咎。
《象》曰：“涣其血”，远害也。
节　卦六十　水泽节坎上
兑下
《节》：亨。苦节，不可贞。
《彖》曰：“节亨”。刚柔分而刚得中。“苦节不可贞”，其道穷也。说以行险，当位以节，中正以通。天地节而四时成。节以制度，不伤财，不害民。
《象》曰：泽上有水，节。君子以制数度，议德行。
初九，不出户庭，无咎。
《象》曰：“不出户庭”，知通塞也。
九二，不出门庭，凶。
《象》曰：“不出门庭凶”，失时极也。
六三，不节若，则嗟若，无咎。
《象》曰：“不节之嗟”，又谁咎也。
六四，安节。亨。
《象》曰：“安节之亨”，承上道也。
九五，甘节，吉，往有尚。
《象》曰：“甘节之吉”，居位中也。
上六，苦节，贞凶，悔亡。
《象》曰：“苦节贞凶”，其道穷也。
中孚　卦六十一　风泽中孚巽上
兑下
《中孚》：豚鱼，吉。利涉大川，利贞。
《彖》曰：“中孚”，柔在内而刚得中，说而巽，孚乃化邦也。“豚鱼吉”，信及豚鱼也。“利涉大川”，乘木舟虚也。中孚以利贞，乃应乎天也。
《象》曰：泽上有风，中孚。君子以议狱缓死。
初九，虞吉，有它不燕。
《象》曰：初九“虞吉”，志未变也。
九二，鸣鹤在阴，其子和之。我有好爵，吾与尔靡之。
《象》曰：“其子和之”，中心愿也。
六三，得敌，或鼓或罢，或泣或歌。
《象》曰：“或鼓或罢”，位不当也。
六四，月几望，马匹亡，无咎。
《象》曰：“马匹亡”，绝类上也。
九五，有孚挛如，无咎。
《象》曰：“有孚挛如”，位正当也。
上九，翰音登于天，贞凶。
《象》曰：“翰音登于天”，何可长也？斋
小过　卦六十二　雷山小过震上
艮下
《小过》：亨。利贞。可小事，不可大事。飞鸟遗之音，不宜上，宜下，大吉。
《彖》曰：小过，小者过而亨也。过以利贞，与时行也。柔得中，是以小事吉也。刚失位而不中，是以不可大事也。有飞鸟之象焉，“飞鸟遗之音，不宜上，宜下，大吉”，上逆而下顺也。
《象》曰：山上有雷，小过。君子以行过乎恭，丧过乎哀，用过乎俭。
初六，飞鸟以凶。
《象》曰：“飞鸟以凶”，不可如何也。
六二，过其祖，遇其妣。不及其君，遇其臣。无咎。
《象》曰：“不及其君”，臣不可过也。
九三，弗过防之，従或戕之，凶。
《象》曰：“従或戕之”，凶如何也？斋
九四，无咎。弗过遇之，往厉必戒，勿用永贞。
《象》曰：“弗过遇之”，位不当也。“往厉必戒”，终不可长也。
六五，密云不雨，自我西郊。公弋取彼在穴。
《象》曰：“密云不雨”，已上也。
上六，弗遇过之，飞鸟离之，凶，是谓灾眚。
《象》曰：“弗遇过之”，已亢也。
既济　卦六十三　水火既济坎上
离下
《既济》：亨小，利贞。初吉终乱。
《彖》曰：“既济，亨”，小者亨也。“利贞”。刚柔正而位当也。“初吉”，柔得中也。“终止则乱”，其道穷也。
《象》曰：水在火上，既济。君子以思患而豫防之。
初九，曳其轮，濡其尾，无咎。
《象》曰：“曳其轮”，义无咎也。
六二，“妇丧其茀，勿逐，七日得。
《象》曰：“七日得”，以中道也。
九三，高宗伐鬼方，三年克之，小人勿用。
《象》曰：“三年克之”，惫也。
六四，繻有衣袽，终日戒。
《象》曰：“终日戒”，有所疑也。
九五，东邻杀牛，不如西邻之禴祭，实受其福。
《象》曰：“东邻杀牛”，不如西邻之时也。“实受其福”，吉大来也。
上六，濡其首，厉。
《象》曰：“濡其首厉”，何可久也？知
未济　卦六十四　火水未济离上
坎下
《未济》：亨。小狐汔济，濡其尾，无攸利。
《彖》曰：“未济，亨”，柔得中也。“小狐汔济”，未出中也。“濡其尾，无攸利”，不续终也。虽不当位，刚柔应也。
《象》曰：火在水上，未济。君子以慎辨物居方。
初六，濡其尾，吝。
《象》曰：“濡其尾”，亦不知极也。
九二，曳其轮，贞吉。
《象》曰：九二贞吉，中以行正也。
六三，未济，征凶。利涉大川。
《象》曰：“未济征凶”，位不当也。
九四，贞吉，悔亡，震用伐鬼方，三年，有赏于大国。
《象》曰：“贞吉悔亡”，志行也。
六五，贞吉，无悔。君子之光，有孚吉。
《象》曰：“君子之光”，其辉吉也。
上九，有孚于饮酒，无咎。濡其首，有孚失是。
《象》曰：“饮酒濡首”，亦不知节也。
中医
古代医书，降速病因和变化，提出“胃不和不得安卧”，在《黄帝内经》的《逆调论篇》有记载。
《下经》还提出：筋痿者生于肝使内也：肉痿者，得之湿地也：骨痿者，生于大热也(《黄帝内经·痿论》)